الصفحه دى يتيمه, حاول تضيفلها لينك فى صفحات تانيه متعلقه بيها. هبات اسكندريه او الهبات السكندرية او هبات الاسكندرية (بالانجليزى: Donations of Alexandria) ، اسامى بتتقال على اراضى كانت تحت سيطرة الجمهوريه الرومانيه اداها ماركوس انتونيوس فى 34 ق.م لكليوباترا السابعه ، ملكة مصر و لأولادها. الهبات دى كانت من اسباب تدهور العلاقات بين الجمهوريه الرومانيه و بين انتونيوس و مصر و سلسلة معارك ، و اللى انتهت بانتحار انتونيوس و كليوباترا و احتلال الرومان لمصر. بعد ما قام انطونيوس بغزو ارمينيا و پارثيا (الفرس) ، رجع لاسكندريه و عمل استعرض موكب النصر ، اللى كان بيحصل فى روما ، بس عمله فى اسكندريه كنوع من التقرب من كليوباترا السابعه و نكاية فى اوكتافيوس . بعد ما الموكب و الاحتفلات خلصت ، اعلن انطونيوس كليوباترا ملكة مصر ، قبرص ، ليبيا ، و سوريا و قسم الاراضى اللى كسبها على كليوباترا و اولادها الاربعة. قيصرون ، ابن كليوبترا و يوليوس قيصر بقى ملك فلسطين و قبرص و برضه فرعون و ملك مصر مع امه كليوبترا .